
Λευκωσία 14 Ιανουαρίου 2010
Δελτίο Τύπου

Ο Πρόεδρος του Συνδέσμου Ιδιοκτητών Ακινήτων (ΚΣΙΑ) αναλαμβάνει την Προεδρία της 
Επιτροπής Φορολογίας Ακινήτων της UIPI
Σημαντικές αρμοδιότητες αναλαμβάνει ο Πρόεδρος του Κυπριακού Συνδέσμου Ιδιοκτητών Ακινήτων (ΚΣΙΑ) κ. Γιώργος Στροβολίδης, αφού διορίστηκε Πρόεδρος της Επιτροπής Φορολογίας Ακινήτων της Διεθνής Ένωσης Ακινήτων (UIPI).

Πιο συγκεκριμένα, κατά την τελευταία συνεδρίαση του Executive Committee της UIPI στο Παρίσι, με πρόταση του Ελλαδίτη Προέδρου της κ. Στράτου Παραδιά, ο Πρόεδρος του ΚΣΙΑ κ. Γιώργος Στροβολίδης ορίστηκε ομόφωνα Πρόεδρος μιας από τις σημαντικότερες Επιτροπές Εργασίας της UIPI, της Επιτροπής Φορολογίας Ακινήτων (Taxation Committee). 
Το κύριο έργο αυτής της Επιτροπής είναι η σύνταξη συγκριτικής μελέτης για τη φορολόγηση των ακινήτων σε όλη την Ευρώπη. Συνεργάτη του στην προσπάθεια αυτή θα έχει τον υποψήφιο Διδάκτορα Φορολογικού Δικαίου της Νομικής Σχολής του Παν/μίου Αθηνών δικηγόρο κ. Τάσσο Βάππα, στέλεχος της ΠΟΜΙΔΑ (Αθήνα).  
Επίσης αξίζει να σημειωθεί ότι η Αντιπρόεδρος του ΚΣΙΑ κα. Άννα Νικολάου Σωτηριάδου είναι μέλος της Εκτελεστική Επιτροπής της UIPI. 

